CELEX: 62016TN0904
Language: el
Date: 2016-12-21 00:00:00
Title: Υπόθεση T-904/16: Προσφυγή της 21ης Δεκεμβρίου 2016 — Λαμπίρη κατά ΕΟΚΕ και Επιτροπής των Περιφερειών

27.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/33
            
         Προσφυγή της 21ης Δεκεμβρίου 2016 — Λαμπίρη κατά ΕΟΚΕ και Επιτροπής των Περιφερειών
   (Υπόθεση T-904/16)
   (2017/C 063/44)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Βασιλική Λαμπίρη (Βρυξέλλες, Βέλγιο) (εκπρόσωποι: J.-N. Louis και N. De Montigny, δικηγόροι)
   
      Καθών: Ευρωπαϊκή Οικονομική και Κοινωνική Επιτροπή, Επιτροπή των Περιφερειών της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του Γενικού Γραμματέα της Επιτροπής των Περιφερειών της 11ης Μαΐου 2016 περί τοποθετήσεως της προσφεύγουσας στη θέση της διοικητικής υπαλλήλου στη Διεύθυνση μετάφρασης, κατ’ εφαρμογή του διακανονισμού στο πλαίσιο της υποθέσεως F-33/15·
            
         
               —
            
            
               να κρίνει ότι η ΕΟΚΕ ευθύνεται για κατάχρηση εξουσίας και παρέβη την υποχρέωσή της πίστεως έναντι της προσφεύγουσας, παραπλανώντας την εκ προθέσεως ως προς την έκταση εφαρμογής της συμφωνίας που συνήφθη μεταξύ των μερών στις 4 Φεβρουαρίου 2016·
            
         
               —
            
            
               να καταδικάσει την ΕΟΚΕ και την ΕτΠ από κοινού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Ο πρώτος λόγος αντλείται από παράβαση του άρθρου 266 ΣΛΕΕ, στο μέτρο που η προσβαλλόμενη απόφαση εκδόθηκε κατά τρόπο παραβαίνοντα προδήλως τον φιλικό διακανονισμό στην υπόθεση F-33/15, Λαμπίρη κατά ΕΟΚΕ.
            
         
               2.
            
            
               Ο δεύτερος λόγος αντλείται από κατάχρηση εξουσίας, στο μέτρο που η προσφεύγουσα παραπλανήθηκε δολίως ως προς την έκταση εφαρμογής της συμφωνίας που συνήφθη μεταξύ των μερών και ειδικότερα ως προς την ερμηνεία των όρων της συμφωνίας εκ μέρους των δύο επιτροπών.